# 卷 十 四

治积聚癥瘕痃癖痞方(九十)

竹沥化痰丸 〔痰积〕

芫花(醋浸一宿，炒黑) 甘遂(面裹煨熟，水浸半日，晒干) 大戟(长流水煮，晒干)各五钱 大黄(湿纸包煨，再用酒浸，炒熟)一两 黄柏(炒)二两

粥丸，麻子大，此名小胃丹。如单服此每十丸，临卧津唾咽下，能取上膈湿痰热积，下可利肠胃之痰，惟胃虚少食者忌用。若用小胃丹一料，加南星、半夏俱用白矾、皂角、姜汁水煮十五次，各三两半，苍术用米泔、白矾、皂角水浸一宿炒二两，桃仁、杏仁俱用白矾水浸半日，去皮尖炒，红花酒蒸，陈皮、枳实并用白矾水泡半日炒，白术土炒，白芥子炒各一两，竹沥姜汁煮神曲糊丸，绿豆大，每服二三十丸，姜汤下，故名竹沥化痰丸。又名加味小胃丹，又名导痰小胃丹。

此方专治风痰痞积，眩晕喉痹，瘫痪不语，腹中痞块等证，神效。